CELEX: 32007R0065
Language: bg
Date: 2007-01-25
Title: Регламент (ЕО) № 65/2007 на Комисията от 25 януари 2007 година за определяне на възстановявания при производство в сектора на зърнените култури

26.1.2007   
            
            
               BG
            
            
               Официален вестник на Европейския съюз
            
            
               L 19/19
            
         
      РЕГЛАМЕНТ (ЕО) № 65/2007 НА КОМИСИЯТА
   
   от 25 януари 2007 година
   за определяне на възстановявания при производство в сектора на зърнените култури
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 8, параграф 2 от него,
   като има предвид, че:
   
               (1)
            
            
               Регламент (ЕИО) № 1722/93 на Комисията от 30 юни 1993 г. относно правилата за прилагане на Регламенти (ЕИО) № 1766/92 и (ЕИО) № 1418/76 на Съвета по отношение на възстановяванията при производство съответно в сектора на зърнените култури и на ориза (2) определя условията за предоставяне на възстановявания при производство. Начинът на изчисление е посочен в член 3 от упоменатия регламент. Така изчисленото възстановяване, при необходимост адаптирано за нишесте от картофи, следва да се определя веднъж месечно и може да се изменя, ако цените на царевицата и/или на житото нараснат или спаднат значително.
            
         
               (2)
            
            
               За установяване на точния размер възстановяванията при производство, определени в настоящия регламент, следва да се умножат по коефициентите, посочени в приложение II към Регламент (ЕИО) № 1722/93.
            
         
               (3)
            
            
               Управителният комитет по зърнените култури не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Възстановяването при производство на един тон скорбяла, посочено в член 3, параграф 2 от Регламент (ЕИО) № 1722/93, се определя на:
   
               a)
            
            
               0,00 EUR/t за царевична, житна, ечемичена и овесена скорбяла;
            
         
               b)
            
            
               0,00 EUR/t за нишесте от картофи.
            
         Член 2
   Настоящият регламент влиза в сила на 26 януари 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 януари 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 270, 21.10.2003 г., стр. 78. Регламент, изменен с Регламент (ЕО) 1154/2005 (ОВ L 187, 19.7.2005 г., стр. 11).
   
      (2)  ОВ L 159, 1.7.1993 г., стр. 112. Регламент, последно изменен с Регламент (ЕО) 1950/2005 (ОВ L 312, 29.11.2005 г., стр. 18).